google/wiki40b huggingface dataset:
Εμπορευματοκιβώτιο

Λιμενική υποδομή

Για τις φορτοεκφορτώσεις των κοντέινερς απαραίτητες τυγχάνουν οι ανάλογες (ειδικές) λιμενικές εγκαταστάσεις και διευκολύνσεις. Οι εγκαταστάσεις αυτές ονομάζονται διεθνώς Κοντέινερς τέρμιναλς (containers terminals). Πρόκειται για προβλήτες ακριβώς έναντι μεγάλων σε έκταση συνήθως υποκείμενων χώρων με ειδικούς ανάλογους γερανούς και μεταφορείς "τρέιλερς" όπου καταλήγουν τα κοντέινερς προς φορτοεκφόρτωση.

Εμπορευματοκιβωτιοποίηση

Προς εφαρμογή αυτού του τρόπου μεταφορών των φορτίων και την απαραίτητη προηγουμένως προσαρμογή της συσκευασίας τους σ΄ αυτόν, χρησιμοποιείται ευρύτερα και ευχερέστερα ο διεθνής αγγλικός όρος "κοντεϊνεραϊζέσιον'" (containerization), όχι μόνο σε ναυλοσύμφωνα αλλά και σε υποδομές λιμένων, αεροδρομίων, σιδηροδρομικών σταθμών, φόρτωσης - εκφόρτωσης και διακίνησης.
Πρωσικό Εκπαιδευτικό Σύστημα

Πρωσικό Εκπαιδευτικό Σύστημα.
Ο όρος αναφέρεται στο σύστημα-τρόπο εκπαιδευσης που καθιερώθηκε στην Πρωσία ως αποτέλεσμα των εκπαιδευτικών μεταρυθμίσεων προς το τέλος του 18ου και αρχές του 19ου αιώνα.Χρησιμοποιείται ως σλόγκαν στις συζητήσεις γύρω απο το Αμερικάνικο σύστημα εκπαίδευσης που το υιοθέτησε σε όλες τις σχολές της τριτοβάθμιας εκπαίδευσης των ΗΠΑ. Η χρήση του είναι υποτιμητική για την Αμερικάνικη εκπαίδευση γιατί θεωρείται πώς διδάσκει τυφλή υπακοή στην εξουσία και επιβάλλει τις διαφορές ανάλογα με την κοινωνική προέλευση.
Μιχαήλ Καταπότης

Βιογραφία

Γεννήθηκε στη Λάστρο το 1878. Ορφανός πατρός από την ηλικία των 4 ετών, τον μεγάλωσε εξ ολοκλήρου η μητέρα του, Μαρία. Ολοκλήρωσε το Γυμνάσιο το 1894, και αφού εργάστηκε ως δάσκαλος στο Ελληνικό Σχολείο Σητείας, σπούδασε Ιατρική στην Αθήνα ως το 1900. 
Έλαβε μέρος στην Επανάσταση της Κρήτης το 1897 και πολύ αργότερα πολέμησε στους Βαλκανικούς Πολέμους του 1912-13 με το βαθμό του Υπιάτρου Υγειονομικού. Από το 1915 ως το 1916 ήταν χειρουργός του μοναδικού στρατιωτικού νοσοκομείου της Θεσσαλονίκης. Αργότερα πρόσφερε υπηρεσίες και στο 4ο στρατιωτικό νοσοκομείο Αθηνών, όπως και στο υπουργείο Στρατιωτικών.
Ο Μιχαήλ Καταπότης ήταν εκδότης του περιοδικού "Μύσων" από το 1932 ως το 1938, στο οποίο κατά τη δεκαετία του ' 30 δημοσιεύτηκαν φωτογραφίες από το λεπροκομείο της Σπιναλόγκας.
Ο γιος του (από τον πρώτο γάμο του με τη Δέσποινα Ρουσελάκη), Γεώργιος Μ. Καταπότης (1917- 1η Ιουλίου 2011) ήταν ποιητής και διετέλεσε Δήμαρχος Σητείας. Το 1941 παντρεύτηκε την Καλλιόπη Κουρουπάκη (δεύτερος γάμος).

Πολιτική σταδιοδρομία

Το 1906 εξελέγη δημοτικός σύμβουλος στη Σητεία. Έπειτα από τις εκλογές για την Κρητική Συνέλευση, το 1910, εξελέγη βουλευτής Λασιθίου (στην επαρχία Σητείας) με 561 ψήφους. Επίσης, το 1912 εξελέγη μέλος της Επαναστατικής Συνέλευσης των Κρητών.
Ο Μιχαήλ Καταπότης υπηρέτησε ως βουλευτής Λασιθίου από τις 31 Μαΐου 1915 ως τις 29 Οκτωβρίου 1915 και από τις 12 Ιουλίου 1917 ως το 1920 (Κ΄ κοινοβουλευτική περίοδος), στην Γ΄ Εθνοσυνέλευση από το 1920 (εξελέγη στις 22 Φεβρουαρίου 1921) ως το 1922 και από το 1923 ως το 1926, ενώ έκανε και μεταγενέστερη θητεία ως γερουσιαστής (μέχρι το 1936) και ως βουλευτής.Γερουσιαστής εξελέγη το 1931, στην θέση του αποβιώσαντος Νικόλαου Γιαννικάκη.
To 1932 ανέλαβε υπουργός Γενικός Διοικητής Κρήτης.
Για τελευταία φορά κατήλθε ως υποψήφιος στις εκλογές του 1946 με τον Ανεξάρτητο Δημοκρατικό Συνδυασμό αλλά δεν εξελέγη βουλευτής, συγκεντρώνοντας 1.511 ψήφους,.
Μετά το θάνατό του τον διαδέχθηκε ως υποψήφιος βουλευτής με το κόμμα του ο Μιχαήλ Χλουβεράκης, επίσης γιατρός.
Διοργανώσεις Ε.Π.Σ. Λέσβου 2018–19

Α΄ Κατηγορία

Στην Α κατηγορία συμμετείχαν 17 ομάδες. Στην πρώτη φάση του πρωταθλήματος χωρίστηκαν σε δυο ομίλους. Οι τέσσερεις πρώτοι κάθε ομίλου στη δεύτερη φάση σχημάτισαν νέο όμιλο 8 ομάδων για την  ανάδειξη του πρωταθλητή. Οι υπόλοιπες ομάδες (από την 5η θέση και κάτω στους ομίλους της πρώτης φάσης) σχημάτισαν όμιλο των 9 μάδων για τις θέσεις του υποβιβασμού. Την πρώτη θέση κατέκτησε ο Όλυμπος Αγιάσου που στη συνέχεια επικράτησε και στους τελικούς του πρωταθλήματος ΕΠΣΛ επί του πρωταθλητή Λήμνου. Ο Όλυμπος , πάντως, ανακοίνωσε οτι δε θα συμμετάσχει στο πρωτάθλημα της Γ΄ Εθνικής Ερασιτεχνικής κατηγορίας. Τρεις ομάδες υποβιβάζονται στη Β και η 14η (6η στον όμιλο υποβιβασμού της Β φάσης θα έδινε αγώνα μπαράζ με τη 2η της Β κατηγορίας.
Νικολό Γκαττιλούζιο

Βιογραφία

Γεννήθηκε μάλλον μετά το 1415 στον ευγενή Γενουάτη Οίκο των Γκαττιλούζι. Πατέρας του ήταν ο Ντορίνο Α' Γκαττιλούζι, επίσης άρχοντας της Λέσβου και μητέρα του η Οριέττα Ντόρια. Μετά τον θάνατο του πατέρα του ανέλαβε ο μεγαλύτερος αδελφός του Ντομένικο Γκαττιλούζι την εξουσία, ενώ ο Νικολό ανέλαβε το αξίωμα του αυθέντη της Λέσβου και αργότερα της Λήμνου. Επειδή είχε χαρακτήρα αλαζονικό και τυραννικό προς τους υπηκόους του, οι Έλληνες της Λήμνου στράφηκαν προς τον Τούρκο σουλτάνο Μωάμεθ Β΄ για να τους βοηθήσει: αφού επαναστάτησαν, ο Μωάμεθ κατέλαβε το νησί διώχνοντας τον Νικολό, που κατέφυγε στην Λέσβο. Εκεί εκθρόνισε τον αδελφό του το 1458 και αφού τον φυλάκισε, τον έπνιξε. Όταν ανέλαβε την εξουσία, άρχισε να υποστηρίζει την πειρατεία και το δουλεμπόριο στις ακτές της Μικράς Ασίας ή ζητούσε λύτρα για την προστασία που παρείχε στην περιοχή. Με τις ενέργειές του αυτές εξόργιζε όλο και περισσότερο τον Μωάμεθ, ο οποίος πολιόρκησε τη Μυτιλήνη το 1462 και αφού κατέλαβε το κάστρο της, έστειλε τον Νικολό στην Κωνσταντινούπολη, όπου τον απαγχόνισε με την χορδή ενός τόξου.

Γενεαλογία

Γενεαλογία Γκαττιλούζι (Γατελούζοι)
Αντσιρανάνα

Γεωγραφία

Η Αντσιρανάνα βρίσκεται βορειοδυτικά της Μαδαγασκάρης, της Αντσιρανάνα και της Ντιάνα. Βρίσκεται νότια της Βίλλα Μπας.

Δημογραφία

Η Αντσιρανάνα είχε, σύμφωνα με την απογραφή του 2004 80.000 κατοίκους, από τους οποίους το 20 % είναι Κομόριοι, το 15 % Σακαλάβα, το 15 % Αντανακαράνα, το 10 % Ανταντρόι, το 5 % Μερίνα, το 15 % Ινδοί και Πακιστανοί, το 10 % Κινέζοι και το υπόλοιπο 10 % Σομαλοί.

Μεταφορές

Το τοπικό αεροδρόμιο είναι το Αεροδρόμιο του Αρρασάρτ, που βρίσκεται κοντά στην Αντσιρανάνα. Έχει φυσικό λιμάνι και πολλούς δρόμους γύρω της.
Τμήμα Πολιτικής Επιστήμης και Διεθνών Σχέσεων

Προπτυχιακό Πρόγραμμα Σπουδών - Πτυχίο Πολιτικής Επιστήμης και Διεθνών Σχέσεων

Οι προπτυχιακές σπουδές είναι διάρκειας 4 ετών και κατανέμονται σε οκτώ (8) εξάμηνα.  Το προπτυχιακό πρόγραμμα σπουδών ανανεώθηκε το ακαδημαϊκό έτος 2014-2015 με έξι μαθήματα σε κάθε εξάμηνο. Ο συνολικός αριθμός μαθημάτων για την απόκτηση πτυχίου διαμορφώνεται σε σαράντα οκτώ (48) και περιλαμβάνει και δύο μαθήματα αγγλικής γλώσσας-ορολογίας στα Α' και Β' εξάμηνα.

Πτυχιακή Εργασία

Οι φοιτητές που βρίσκονται στο Ζ' εξάμηνο σπουδών έχουν δικαίωμα να εκπονήσουν πτυχιακή εργασία εφόσον έχουν ολοκληρώσει επιτυχώς τουλάχιστον τριάντα (30) μαθήματα του προγράμματος σπουδών. Η πτυχιακή εργασία αντικαθιστά και αντιστοιχεί με δύο μαθήματα του 4ου έτους.

Διδακτορικό Δίπλωμα

Οι κάτοχοι αναγνωρισμένων μεταπτυχιακών μπορούν να γίνουν δεκτοί για την εκπόνηση διδακτορικής διατριβής υπό την επίβλεψη τριμελούς επιστημονικής επιτροπής.

Κτήρια και Υποδομές

Το τμήμα ΠΕΔιΣ σήμερα στεγάζεται σε δύο όμορα κτήρια στην Κόρινθο. Το κεντρικό κτήριο βρίσκεται στη διασταύρωση των οδών Αριστοτέλους 1 και Λεωφόρου Αθηνών, στον 1ο όροφο, και φιλοξενεί άιθουσες διδασκαλίας, γραφεία καθηγητών τις διοικητικές υπηρεσίες, βιβλιοθήκη με αναγνωστήριο, και αίθουσα Η/Υ. Στο δεύτερο κτήριο στον 1ο όροφο βρίσκονται γραφεία καθηγητών και αίθουσα πολλαπλών χρήσεων.

Βιβλιοθήκη

Στο τμήμα λειτουργεί παράρτημα της ιδρυματικής βιβλιοθήκης του Πανεπιστημίου Πελοποννήσου με αναγνωστήριο και συλλογή που ειδικεύεται κυρίως στα πεδία της Πολιτικής Επιστήμης, των Διεθνών Σχέσεων. Η συλλογή της βιβλιοθήκης αριθμεί περισσότερους από 5400 τόμους. Στη βιβλιοθήκη λειτουργεί αναγνωστήριο και υπάρχουν Η/Υ γαι τους χρήστες καθώς και δύο σαρωτές βιβλίων μεγέθους Α3+ και Α2.

Αίθουσα Η/Υ και λοιπές υποδομές

Το τμήμα φιλοξενεί μία αίθουσα με περισσότερους από σαράντα σύγχρονους Η/Υ, και υπάρχει δυνατότητα εκτυπώσεων για εγγεγραμμένους χρήστες του Πανεπιστημίου. Επίσης διατίθεται σαρωτής εγγράφων.

Μέλη Διδακτικού και Ερευνητικού Προσωπικού (ΔΕΠ)

Το τμήμα αριθμεί δεκατέσσερα μέλη ΔΕΠ.
Φωνησκαριά Αχαΐας

Γενικά στοιχεία

Πρόκειται για σχετικά καινούριο οικισμό καθώς αναγνωρίστηκε ως τέτοιος στις 05/04/1981, όταν και προσαρτήθηκε στον τότε Δήμο Αιγίου ακολουθώντας έκτοτε όλες τις διοικητικές μεταβολές του.
Μπρίντει Γ΄ των Πίκτων

Θρίαμβος σε μάχη με την Νορθουμβρία

Πολλές πηγές καταγράφουν τον Μπρίντει υποτελή βασιλιά του ξαδέλφου του Έγκφριθ, στην συνέχεια ο Μπρίντει αρνήθηκε την υποτέλεια και ο Έγκφριθ αποφάσισε να εκστρατεύσει εναντίον του. Στην μάχη του Νταν Νεχτάιν που ακολούθησε ο στρατός των Νορθουμβρίων συνετρίβη, ο ίδιος ο Έγκφριθ έπεσε στην μάχη (685), μια Ιρλανδική πηγή αναφέρει ότι ο Μπρίντει πολέμησε για "την κληρονομιά του παππού του" στο Φάιφ και στο Κιρκίν που είχαν καταληφθεί από τους Άγγλους. Το αποτέλεσμα της μάχης ήταν η εξορία των Νορθούμβριων από την χώρα των Νότιων Πίκτων. Τα Χρονικά του Ούλστερ και τα Χρονικά του Τίγκερναχ καταγράφουν τον θάνατο του Μπρίντει το 693, μετέπειτα παραδόσεις αποδίδουν τον επιθανάτιο θρήνο του Μπρίντει στον Άγιο Άντοναν, ηγούμενο του Ίονα.
Ηχηρό οδοντικό τριβόμενο σύμφωνο

Το ηχηρό οδοντικό τριβόμενο σύμφωνο (ΔΦΑ: <ð>) είναι σύμφωνο των ανθρώπινων γλωσσών, το ηχηρό ομόλογο του άηχου /θ/. Το σύμβολό του στο ΔΦΑ προέρχεται από το βορειοευρωπαϊκό γράφημα εθ. Τόσο ως φθόγγος όσο και ως φώνημα είναι ιδιαίτερα σπάνιο, με τις περισσότερες γλώσσες της Ευρώπης και της Ασίας να μην το διαθέτουν, γεγονός που προκαλεί δυσκολίες στην προφορά του σε γλώσσες όπως τα αγγλικά (γνωστό ως φατνιοποίηση, κλείσιμο και προώθηση του th) και τα ελληνικά. Στην Ευρώπη είναι εμφανής η παρουσία του σε ένα ευρύ τόξο που διατρέχει την περιφέρεια της ηπείρου από τις σκανδιναβικές γλώσσες στα αγγλικά, τα ουαλικά, τα βασκικά, τις ιβηρορομανικές και οξιτανορομανικές, τα σαρδηνιακά, τα ελληνικά και τα αλβανικά.
Στις ιβηρορομανικές και οξιτανορομανικές γλώσσες συχνά χρησιμοποιείται για να δηλώσει τον αντίστοιχο προσεγγιστικό φθόγγο [ð̞] που εμφανίζεται πάντα ως αλλόφωνο του κλειστού /d/: ισπανικά (dedo: ['deð̞o], καταλανικά (gaudir: [gaw'ð̞i]). Κάτι αντίστοιχο λαμβάνει χώρα και στα δανικά. Με τη σειρά τους, τα ισλανδικά παρουσιάζουν ένα ηχηρό φατνιακό μη συρριστικό τριβόμενο [ð̠].
Στις σημιτικές γλώσσες εμφανίζεται στα στάνταρ αραβικά και σε μερικές διαλέκτους της εβραϊκής και αραμαϊκής γλώσσας. Στις τουρκικές, η μπασκίρ και η τουρκμενική διαθέτουν το ζεύγος ηχηρό/άηχο οδοντικό τριβόμενο.
Χαλίνα Γκουρέτσκα

Καριέρα

Γεννήθηκε το 1938 στο Χόρζοφ της Πολωνίας και ξεχώρισε γρήγορα σε εγχώριο επίπεδο, με αποτέλεσμα να πραγματοποίησει την πρώτη της διεθνή εμφάνιση στους Ολυμπιακούς Αγώνες του 1956 όπου συμμετείχε στα αγωνίσματα των 100 μ. και των 4 x 100 μ., χωρίς όμως να διακριθεί. Τέσσερα χρόνια αργότερα, αποτέλεσε μαζί με τις Σλιέπυ, Γιανιζέφσκα και Γιεσιονόφσκα την πολωνική ομάδα σκυταλοδρομίας των 4 x 100 μ. που κατέκτησε το χάλκινο μετάλλιο στους Ολυμπιακούς Αγώνες της Ρώμης. Παράλληλα, συμμετείχε και στα αγωνίσματα των 100 μ. (φτάνοντας μέχρι τον ημιτελικό, όπου πραγματοποίησε τον όγδοο καλύτερο χρόνο με αποτέλεσμα να μείνει εκτός της τελικής εξάδας)  και 200 μ. (στο οποίο αν και πέρασε την προκριματική σειρά ως επιλαχούσα δεν έτρεξε στην επόμενη κούρσα). Το 1962 συμμετείχε στα 100 μ. του Ευρωπαϊκού Πρωταθλήματος Στίβου του Βελιγραδίου, φτάνοντας μέχρι τους ημιτελικούς.
Μεγαλύτερη στιγμή της καριέρας της ήταν το χρυσό μετάλλιο που κατέκτησε από κοινού με τις Σλιέπυ, Κιρζενστάιν και Κλομπουκόφσκα στη σκυταλοδρομία 4 x 100 μ. στους Ολυμπιακούς Αγώνες του 1964, το οποίο συνοδεύτηκε με την επίτευξη παγκοσμίου ρεκόρ. Αν και το ρεκόρ ακυρώθηκε μερικά χρόνια αργότερα, όταν η Κλομπουκόφσκα απέτυχε σε τεστ φύλου εξαιτίας μιας γενετικής ιδιομορφίας, η συγκεκριμένη εξέλιξη δεν επηρέασε την τελική κατάταξη στο αγώνισμα, με αποτέλεσμα οι Πολωνές αθλήτριες να διατηρήσουν τα μετάλλιά τους. Στην ίδια διοργάνωση, η Γκόρετσκα συμμετείχε και στον τελικό των 100 μ., όπου κατετάγη έβδομη.
Οι Ολυμπιακοί Αγώνες του Τόκυο ήταν η τελευταία μεγάλη διοργάνωση στην οποία συμμετείχε με τα χρώματα της Πολωνίας, καθώς το 1965 αυτομόλησε στη Δυτική Γερμανία, με την οποία έλαβε μέρος το 1968 στους Ολυμπιακούς Αγώνες της Πόλης του Μεξικού αγωνιζόμενη χωρίς επιτυχία στα 100 μ. και 200 μ. Αποσύρθηκε από την ενεργή δράση το 1969.

Προσωπική ζωή

Το 1965, με αφορμή τη διεξαγωγή διακρατικών αγώνων στίβου στο Ντόρτμουντ, η Γκόρετσκα αυτομόλησε στη Δυτική Γερμανία, όπου παντρεύτηκε έναν παιδικό της φίλο, με τον οποίο απέκτησε έναν γιο. Μετά την απόσυρσή της από την ενεργό δράση εργάστηκε μέχρι τη συνταξιοδότησή της ως πωλήτρια και παράλληλα υπήρξε για ένα διάστημα προπονήτρια στίβου, ενώ το 2012 εκλάπη από το διαμέρισμά της το χρυσό μετάλλιο που είχε κερδίσει στους Ολυμπιακούς Αγώνες του 1964. Το 2014, με αφορμή μια αθλητική εκδήλωση προώθησης, επισκέφθηκε την Πολωνία για πρώτη φορά μετά την αυτομόλησή της. Σύμφωνα με δηλώσεις της ίδιας, η πολυετής ενασχόλησή της με τον πρωταθλητισμό της δημιούργησε ορισμένα προβλήματα υγείας.
Γυναικείο Πρωτάθλημα TNA

Το Γυναικείο Πρωτάθλημα TNA είναι ένας τίτλος επαγγελματικής πάλης, που ανήκει στην εταιρεία Total Nonstop Action Wrestling, για την κατηγορία των γυναικών παλαιστών. Το πρωτάθλημα είναι γενικά διεκδικήσιμο στον τομέα των επαγγελματικών αγώνων πάλης, στον οποίο οι συμμετέχοντες εκτελούν σκηνοθετημένους αγώνες πάλης.

Ιστορία

Το TNA από την ίδρυση του κιόλας, έδωσε στις γυναίκες παλαιστές του, τον χαρακτηρισμό οι Νόκαουτς (Knockout), κάτι αντίστοιχο με τις Divas ή Ντίβας στα ελληνικά, από το WWE. Αρχικά το μεγαλύτερο επίτευγμα για αυτές, ήταν ένα στέμμα για την "Μις TNA", που αναδεικνυόταν μέσα από αγώνα πολλών ατόμων. Κι άλλα τουρνουά διεξήχθησαν για τις γυναίκες του σόου, μέχρι τον Σεπτέμβριο του 2007, όπου ιδρύθηκε ο πρώτος επίσημος τίτλος για την κατηγορία.
Διαγωνισμός Τραγουδιού Eurovision 1983

Γλωσσικά προβλήματα

Η παρουσιάστρια Μαρλέν Σαρέλ σε 3 γλώσσες (αντί σε δύο) κατά την ψηφοφορία και εξαιτίας των 13 γλωσσικών λαθών που έκανε στις εκφωνήσεις ο διαγωνισμός κράτησε για πρώτη φορά πάνω από 3 ώρες. 
Η Σαρέλ πρόφερε λάθος τη λέξη "βαθμοί" στις 3 γλώσσες και παραλίγο να δώσει βαθμούς στη Σουηδία αντί την Ελβετία, συγχέοντας τα ονόματα των δύο χωρών. Στη διάρκεια της προλόγισης των συμμετεχόντων, η παρουσιάστρια ξέχασε το όνομα του συνθέτη από τη Νορβηγία και εινόησε το Γιοχάνες Σκόργκαν (αντί να προσφωνήσει τον Σίγουρντ Γιάνσεν).

Συμμετοχές

Η Σουηδία εκπροσωπήθηκε από την Καρόλα Χέγκβιστ με το τραγούδι Främling (Ξένος) το οποίο πήρε την 3η θέση. Το τραγούδι αυτό έγινε διασημότερο από αυτό που κέρδισε στον διαγωνισμό του 1991.  
Ο Γάλλος Γκι Μπονέ, ο οποίος εκπροσώπησε την χώρα του για δεύτερη φορά (είχε πάρει την τέταρτη θέση στον διαγωνισμό του 1970) και πήρε την 6η θέση.
Το ιταλικό τραγούδι Per Lucia (Για τη Λουκία) που τραγούδησε ο Ρικάρντο Φόλι κατετάγη 11ο παρά την προσδοκία για καλύτερη θέση λόγω της νίκης του στον διαγωνισμό του Σαν Ρέμο.
Αναστάσιος Στεφάνου

Βιογραφία

Γεννήθηκε το 1893 και πατέρας του ήταν ο Γεώργιος Στεφάνου. Εργάστηκε ως δασολόγος στο Δημόσιο.

Πολιτική σταδιοδρομία

Εξελέγη βουλευτής Ροδόπης με την ΕΠΕΚ το 1951.
Απεβίωσε σε ηλικία 91 ετών τον Ιούλιο του 1984 και κηδεύτηκε από τον Ιερό Ναό Αγίου Παντελεήμονος στην Κερασιά Αρκαδίας. Άφησε πίσω του έναν γιο και δύο εγγονούς.
Τράπεζα Αθηνών (1893-1953)

Ιστορία

Ιδρυτές της τράπεζας ήταν οι Αδ. Τριανταφυλλίδης, Αλέξανδρος Λαμπρινούδης, Αντ. Καλλέργης, Επαμεινώνδας Εμπειρίκος, Μιλ. Ιορδανόπουλος οι οποίοι μετέτρεψαν το τραπεζικό γραφείο του Ι. Καλλέργη σε ανώνυμη εταιρεία με σκοπό την δραστηριοποίησή της στο χώρο του εμπορίου και της βιομηχανίας τόσο στην Ελλάδα όσο και το εξωτερικό με έμφαση στις περιοχές εκείνες στις οποίες η οικονομική δραστηριότητα του Ελληνικού στοιχείου ήταν σημαντική όπως στην Τουρκία και την Αίγυπτο. Η τράπεζα ίδρυσε επίσης στην Νέα Υόρκη την εταιρεία «The Bank of Athens Trust Company» και λειτούργησε τραπεζικό κατάστημα στο Λονδίνο. Το 1953 συγχωνεύτηκε με την Εθνική Τράπεζα.
Σεγκούντα Ντιβιζάο ντε Όνρα 1996–97

Προεπισκόπηση

Στη διοργάνωση συμμετείχαν 18 ομάδες με την ΣΚ Καμπομαϊορένσε να κερδίζει το πρωτάθλημα και μαζί με τις Βαρζίμ ΣΚ και Ασοσιασάο Ακαδέμικα δε Κοΐμπρα να προβιβάζονται στην Πριμέιρα Λίγκα. Οι ΣΚ Κοβίλια, ΚΝ Μπέζα και ΦΚ Τιρσένσε υποβιβάστηκαν στη Σεγκούντα Ντιβιζάο.
Ένωσις Νέων Παραλιμνίου (καλαθοσφαίριση)

Ιστορία

Ο σύλλογος ιδρύθηκε το 1936. 
 Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
The Story of The Who

Μέρος 1ο

1. Magic Bus (Townshend) - 4:33
2. Substitute (Townshend) - 3:48
3. Boris the Spider (Entwistle) - 2:26
4. Run Run Run (Townshend) - 2:44
5. I'm a Boy (Townshend) - 2:36
6. (Love is Like A) Heat Wave (Holland, Dozier, Holland) - 2:41
7. My Generation (Townshend) - 3:17
8. Pictures of Lily (Townshend) - 2:47
9. Happy Jack (Townshend) - 2:13
10. The Seeker (Townshend) - 3:24
11. I Can See for Miles (Townshend) - 4:17
12. Bargain (Townshend) - 5:31
13. Squeeze Box (Townshend) - 2:42

Μέρος 2ο

1. Amazing Journey (Townshend) - 3:26
2. Acid Queen (Townshend) - 3:34
3. Do You Think It's Alright? (Townshend) - 0:26
4. Fiddle About (Entwistle) - 1:30
5. Pinball Wizard (Townshend) - 3:01
6. I'm Free (Townshend) - 2:39
7. Tommy's Holiday Camp (Moon) - 0:57
8. We're Not Gonna Take It (Townshend) - 3:36
9. Summertime Blues (Live) (Cochran, Capehart) - 3:29
10. Baba O'Riley (Townshend) - 5:09
11. Behind Blue Eyes (Townshend) - 3:44
12. Slip Kid (Townshend) - 4:32
13. Won't Get Fooled Again (Townshend) - 8:33

Βραβεία

The Story Of The Who (άλμπουμ)
Ηνωμένο Βασίλειο (BPI Certification): Χρυσός
Δημήτρης Σταμάτης (καλαθοσφαιριστής)

Καριέρα

Επαγγελματικοί Σύλλογοι
Ο Δημήτρης Σταμάτης ξεκίνησε το μπάσκετ σε ηλικία 11 ετών από τις αναπτυξιακές ομάδες της Ευρυάλης Γλυφάδας. Σε ηλικία 16 ετών έπαιξε στην αντρική ομάδα και τη σεζόν 2012-2013 αναδείχθηκε ο πρώτος σκόρερ της Α' ΕΣΚΑΝΑ. Επίσης σαν παίκτης της Ευρυάλης συμμετείχε και στο Jordan Brand Classic (ετήσιο τουρνουά στη Νέα Υόρκη), όπου αφού επιλέχθηκε στους 20 καλύτερους από τους αρχικούς 40, στη συνέχεια επιλέχθηκε και στην τελική, κορυφαία 10άδα. 
Το 2013 πήγε στον Πανιώνιο όπου και αγωνίστηκε για δύο σεζόν.
Το 2015 υπέγραψε με τη Νέα Κηφισιά, με την οποία αγωνίστηκε για μία σεζόν. Στα 17 παιχνίδια που έπαιξε με τη Νέα Κηφισιά έδειξε πως είναι έτοιμος για το υψηλότερο επίπεδο παρά το νεαρό της ηλικίας του.
Το 2016 υπέγραψε και αγωνίστηκε με την Κύμη Seajets στην παρθενική της εμφάνιση στην Α1.
Το 2017 υπέγραψε και αγωνίστηκε με τον Α.Ο. Κολοσσό Ρόδου.
Το 2018 συμφώνησε με τον νεοφώτιστο στην Α1, Ήφαιστο Λήμνου.
Εθνική Ελλάδας
Ο Σταμάτης ξεκίνησε να αγωνίζεται με τις μικρές εθνικές ομάδες το 2011. Με την Εθνική Παίδων Ελλάδας πήρε μέρος στα Ευρωπαϊκά Πρωταθλήματα το 2011 και 2012. Το 2013 και 2014 πήρε μέρος στα Ευρωπαϊκά Πρωταθλήματα με την Εθνική Εφήβων Ελλάδας. Το 2015 πήρε μέρος στο Παγκόσμιο Πρωτάθλημα εφήβων που διεξήχθη στην Κρήτη. Ήταν βασικό μέλος και αρχηγός της ομάδας, η οποία κατέκτησε και την 4η θέση. Με την Εθνική Νέων Ανδρών Ελλάδας πήρε μέρος στο Ευρωπαϊκό Πρωτάθλημα το 2015. Επίσης αγωνίστηκε και στο Ευρωπαϊκό Πρωτάθλημα Νέων Β' Κατηγορίας το 2016 που διεξήχθη στη Χαλκίδα. Ήταν και πάλι αρχηγός της ομάδας, η οποία κατέκτησε την 3η θέση και το εισιτήριο για την άνοδο στην Α' Κατηγορία.
Το σημάδι του έρωτα

Υπόθεση

Η Άννα, από φτωχή οικογένεια και με έναν αδελφό που βρίσκεται στη φυλακή για φόνο, παντρεύεται τον Δημήτρη, το μεγάλο γιο του Αντώνη Ραζή, του προύχοντα του χωριού. Όλα πάνε καλά μέχρι που ο δεύτερος γιος του Ραζή , ο Κώστας, που έχει φάει το μερίδιό του από την περιουσία και τον κυνηγούν για χρέη έρχεται στο χωριό μαζί με την Τζένη, μια λαϊκή τραγουδίστρια. Ανάμεσα στην Άννα και στον Κώστα αναπτύσσεται ένας παθιασμένος έρωτας. Η Άννα προσπαθεί να κρατηθεί μακριά του, αλλά δεν τα καταφέρνει. Η ζωή της αλλάζει. Οι ψίθυροι στο χωριό για την παράνομη σχέση του Κώστα και της Άννας αρχίζουν να κυκλοφορούν και κάποια στιγμή φθάνουν στ' αυτιά του Δημήτρη. Στην αρχή δεν το πιστεύει αλλά κάποιο βράδυ που ξυπνάει και δεν βρίσκει την γυναίκα του, βγαίνει να την αναζητήσει. Την βρίσκει στην αγκαλιά του Κώστα. Η σύγκρουση είναι μοιραία.
Εθνικοσοσιαλιστικό Μπλακ Μέταλ

Το Εθνικοσοσιαλιστικό Black Metal (αγγλ: National Socialist Black Metal ή NS Black Metal ή N.S.B.M είναι Black Metal (μουσική) που προωθεί την ιδεολογία του Εθνικοσοσιαλισμού (Ναζισμού) μέσα από τους στίχους και τις εικόνες που προβάλλονται, αλλά πολλές φορές και μέσα από την μουσική π.χ με αποσπάσματα ομιλιών του Αδόλφου Χίτλερ ή γενικότερα με υλικό από τον Β' Παγκόσμιο Πόλεμο κ.α.

Μουσικό Στυλ και Παγανιστικό Μπλακ Μέταλ

Η μουσική δεν διαφέρει συνήθως από το Black Metal αν και πολλά συγκροτήματα έχουν παγανιστικά στοιχεία στην μουσική τους και μπορεί να αυτοπροσδιορίζονται ως NS Pagan Black Metal ή Pagan Black Metal. Τα Pagan Black Metal συγκροτήματα δεν είναι κατά κανόνα και εθνικοσοσιαλιστικά, αν και το NS Black Metal είναι στενά συνδεδεμένο με τον Παγανισμό, όπως και το Pagan Black Metal είναι στενά συνδεδεμένο με θέματα όπως η αγάπη για την πατρίδα, η τιμή, η εθνική υπερηφάνεια, οι ήρωες, η μυθολογία κ.α.

Θεματολογία

Τα θέματα με τα οποία ασχολούνται πιο πολύ τα NS Black Metal συγκροτήματα είναι ο Εθνικοσοσιαλισμός, ο Αντισημιτισμός, ο Φυλετικός Διαχωρισμός, η Ναζιστική Γερμανία, ο πόλεμος, οι εθνικοί ήρωες, ο Παγανισμός, η Μυθολογία, ο Αντικαπιταλισμός, ο Αντικομμουνισμός, ο Φασισμός, η εθνική υπερηφάνεια, ο μυστικισμός, η ανωτερότητα της Λευκής Φυλής κ.α. (Φυσικά πολλά από τα παραπάνω θέματα είναι αναπόσπαστα κομμάτια της ιδεολογίας του Εθνικοσοσιαλισμού).
Το κάθε NS Black Metal συγκρότημα έχει τις ιδιαιτερότητες του. Μπορεί η θεματολογία να διαφέρει από συγκρότημα σε συγκρότημα, αλλά όλα τα συγκροτήματα έχουν κάποια κοινά θέματα (στίχους) στην μουσική τους και σύμβολα/εικόνες που συνδέονται με τον σκοπό του είδους, δηλαδή την προώθηση του Εθνικοσοσιαλισμού.
Σταματίνα (όνομα)

Σταματίνα είναι Ελληνικό γυναικείο όνομα.

Ονομαστική εορτή

Στις 8 Νοεμβρίου (των Παμμέγιστων Ταξιαρχών) ή στις 3 Φεβρουαρίου/16 Αυγούστου του Αγ.Σταματίου.

Προέλευση του ονόματος

«Ο Θεός κατ’ αρχάς όταν εποίησε τους Αγγέλους τους άφησε με δική τους εξουσία. Ένας εξ αυτών ο λεγόμενος Εωσφόρος, πρώτος στους Αγγέλους, διορισμένος από τον Θεό σε αγγελικό τάγμα, υπερηφανεύθη και εσυλλογίσθη να βάλει τον θρόνο του υπεράνω του Θεού. Μόλις το διενοήθη, έπεσε κάτω στην άβυσσο της γης και από Άγγελος που ήταν έγινε Διάβολος, και μαζί του έσυρε όλο το τάγμα του, άλλοι μεν έφθασαν εώς τον Άδη, άλλοι έμειναν στην γη, άλλοι στο νερό, άλλοι στον αέρα, αυτοί που λέγονται εναέρια τελώνια των ψυχών. Τότε εσχίσθη ο Ουρανός και έπιπτον οι Δαίμονες, σηνήχθησαν τα Τάγματα όλα του Ουρανού και ο αρχιστράτηγος Μιχαήλ εστάθη τότε εν μέσω αυτών και είπε: «Στώμεν μετά φόβου Θεού» και παρευθύς όπως εύρέθη έκαστος έτσι και έμεινε, σταθηκε, σταμάτησε εκεί που βρισκόταν.»
Το παραπάνω κείμενο προέρχεται από το: Μέγας Συναξαριστής, μηνός Νοεμβρίου τόμος Γ, Κων.ΧΡ.Δουκάκη σελ. 172-175)
Αυτή την ημέρα γιορτάζουν οι Χριστιανοί, διότι έγινε η συνάθροιση των Αγγέλων και μαζί εορτάζουν οι φέροντες ονόματα αγγελικά: Μιχαήλ, Γαβριήλ, Σεραφείμ, Άγγελος, Σταμάτης, Σταματία-Σταματίνα (από το «Στώμεν μετά φόβου..»).